**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**N - Ն**

**ՊԵՏԱԿԱՆ ՊԱՀՈՒՍՏԻ ՆՅՈՒԹԱԿԱՆ ԱՐԺԵՔՆԵՐԻ ՊԱՀՊԱՆՄԱՆ ԸՆԹԱՑՔՈՒՄ ԱՌԱՋԱՑՈՂ ԲՆԱԿԱՆ ԿՈՐՈՒՍՏՆԵՐԻ ՀԱՇՎԱՐԿՄԱՆ ԿԱՐԳԸ ԵՎ ՆՈՐՄԱՏԻՎՆԵՐԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով «Նյութական պահուստի մասին» Հայաստանի Հանրապետության օրենքի 7-րդ հոդվածի 3-րդ մասը` Հայաստանի Հանրապետության կառավարությունը ***որոշում է***.

1. Սահմանել պետական պահուստի նյութական արժեքների պահպանման ընթացքում առաջացող բնական կորուստների հաշվարկման կարգը և նորմատիվները՝ համաձայն հավելվածի։
2. Սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրվանից:

Հայաստանի Հանրապետության

Վարչապետ Ն. Փաշինյան

Հավելված

ՀՀ կառավարության 2020 թվականի

\_\_\_\_\_\_\_\_\_\_\_\_\_\_\_ \_\_\_\_ №\_\_\_\_-Ն որոշման

**ԿԱՐԳԸ ԵՎ ՆՈՐՄԱՏԻՎՆԵՐԸ**

 **ՊԵՏԱԿԱՆ ՊԱՀՈՒՍՏԻ ՆՅՈՒԹԱԿԱՆ ԱՐԺԵՔՆԵՐԻ ՊԱՀՊԱՆՄԱՆ ԸՆԹԱՑՔՈՒՄ ԱՌԱՋԱՑՈՂ ԲՆԱԿԱՆ ԿՈՐՈՒՍՏՆԵՐԻ ՀԱՇՎԱՐԿՄԱՆ**

1. **ԸՆԴՀԱՆՈՒՐ ԴՐՈՒՅԹ**
2. Սույն հավելվածով սահմանվում են պետական պահուստի նյութական արժեք հանդիսացող դիզելային վառելիքի, ավտոմոբիլային բենզինի (այսուհետ՝ վառելիք) և պարենային ցորենի պահպանման ընթացքում առաջացող բնական կորուստների հաշվարկման կարգը և նորմատիվները։
3. **ԴԻԶԵԼԱՅԻՆ ՎԱՌԵԼԻՔԻ, ԱՎՏՈՄՈԲԻԼԱՅԻՆ ԲԵՆԶԻՆԻ ՊԱՀՊԱՆՄԱՆ ԸՆԹԱՑՔՈՒՄ ԱՌԱՋԱՑՈՂ ԲՆԱԿԱՆ ԿՈՐՈՒՍՏՆԵՐԻ ՀԱՇՎԱՐԿՄԱՆ ԿԱՐԳԸ ԵՎ ՆՈՐՄԱՏԻՎՆԵՐԸ**
4. Վառելիքի պահպանման ընթացքում բնական կորուստը վառելիքի զանգվածի բնականոն նվազումն է որակի պահպանմամբ, որն առաջանում է ֆիզիկաքիմիական, մեխանիկական, բնակլիմայական գործոնների ազդեցության հետևանքով:
5. Սույն հավելվածի կիրառության իմաստով բնական կորուստներին չեն դասվում տնտեսավարող սուբյեկտի կողմից սահմանված պահանջների և տեխնիկական շահագործման կանոնների խախտման, բնական աղետների, տարողությունների և խողովակաշարերի մաքրման և վերանորոգման ցանկացած տեսակի աշխատանքների, վթարի, հափշտակության, ինչպես նաև ներպահեստային պոմպային մղումների հետևանքով առաջացած վառելիքի կորուստները։
6. Սույն հավելվածում բերված վառելիքի տեսակները ներկայացված են N 1 աղյուսակում:

**Աղյուսակ N 1**

|  |  |
| --- | --- |
| հ/հ | **Վառելիքի անվանումը** |
|
| 1 | Ավտոմոբիլային բենզինի բոլոր տեսակներ.Պարզ թորված բենզին.Բենզին գազային կայուն (գազային կոնդենսատից) |
| 2 | Դիզելային վառելիք՝ մինուս 100 C-ից ցածր պղտորման (սառեցման) կամ զտման սահմանային ջերմաստիճանով |
| 3 | Դիզելային վառելիք՝ մինուս 100 C-ից բարձր պղտորման (սառեցման) կամ զտման սահմանային ջերմաստիճանովՄիջին և ցածր պտույտով դիզելային շարժիչային վառելիք |

1. Վառելիքի տարողություններում պահման ժամանակ բնական կորստի չափը հաշվարկվում է փաստաթղթերով ձևակերպված պահուստավորման ընդունված ու տարողություններում պահվող վառելիքի միջին ամսական փաստացի զանգվածը բազմապատկելով Աղյուսակ 2-ում, Աղյուսակ 3-ում և Աղյուսակ 4-ում ներկայացված կորստի չափերով:
2. Պահվող վառելիքի միջին ամսական փաստացի զանգվածը հաշվարկվում է որպես ամսվա ընթացքում յուրաքանչյուր օրացուցային օրվա ավարտին տարողություններում պահվող նավթամթերքի զանգվածների միջին թվաբանական մեծություն:
3. Կորստի նորմերը սահմանվում են ելնելով վառելիքի տեսակից, հաշվի առնելով նաև բացթողման (բեռնաթափման, բեռնաբարձման) հետևանքով վառելիքի բնական կորուստների առաջացումը:
4. Ավտոմոբիլային բենզինի բոլոր տեսակների, ուղղակի թորված բենզինի, գազային կայուն (գազային կոնդենսատից) բենզինի բնական կորստի չափը տարողություններում մինչև 1 ամիս պահման ժամանակ՝ ներկայացված է Աղյուսակ 2-ում:
5. Այն դեպքում, երբ փաստացի մնացորդային զանգվածն ավելի մեծ է, քան սույն հավելվածով սահմանված բնական կորստի չափերով հաշվարկված զանգվածը, հիմք է ընդունվում փաստացի մնացորդային զանգվածը:
6. Այն դեպքում, երբ փաստացի մնացորդային զանգվածն ավելի փոքր է, քան սույն հավելվածով սահմանված բնական կորստի չափերով հաշվարկված զանգվածը, հիմք է ընդունվում սույն հավելվածով սահմանված բնական կորստի չափերով հաշվարկված զանգվածը:
7. Մինուս 100 C-ից ցածր պղտորման (սառեցման) կամ զտման սահմանային ջերմաստիճանով և մինուս 100 C-ից բարձր պղտորման (սառեցման) կամ զտման սահմանային ջերմաստիճանով դիզելային վառելիքի, միջին և ցածր պտույտով դիզելային շարժիչային վառելիքի բնական կորստի չափը տարողություններում մինչև 1 ամիս պահման ժամկետով տրված է Աղյուսակ 3-ում:
8. Պահվող վառելիքի միջին ամսական փաստացի զանգվածը հաշվարկվում է որպես ամսվա ընթացքում յուրաքանչյուր օրացուցային օրվա ավարտին տարողություններում պահվող վառելիքի զանգվածների միջին թվաբանական մեծություն:
9. Պահվող վառելիքի բնական կորստի չափը տարողություններում 1 ամսից ավել պահման ժամանակ ներկայացված է Աղյուսակ 4-ում:
10. **ՊԱՐԵՆԱՅԻՆ ՑՈՐԵՆԻ ՊԱՀՊԱՆՄԱՆ ԸՆԹԱՑՔՈՒՄ ԱՌԱՋԱՑՈՂ ԲՆԱԿԱՆ ԿՈՐՈՒՍՏՆԵՐԻ ՀԱՇՎԱՐԿՄԱՆ ԿԱՐԳԸ ԵՎ ՆՈՐՄԱՏԻՎՆԵՐԸ**
11. Պարենային ցորենի պահպանման ընթացքում առաջացած բնական կորուստը դա պարենային ցորենի զանգվածի բնականոն նվազումն է, որն առաջանում է ֆիզիկաքիմիական գործընթացների և օդերևութաբանական գործոնների ազդեցության հետևանքով։
12. Պարենային ցորենի բնական կորուստներին չեն դասվում պահպանման ընթացքում տեխնիկական պայմանների և կանոնների, պահպանման բնական աղետների, հափշտակության, ինչպես նաև տեխնոլոգիական պահանջների խախտման հետևանքով առաջացած կորուստները։
13. Պարենային ցորենի պահպանման ընթացքում առաջացող բնական կորուստների չափերը ներկայացվում են Աղյուսակ N 5-ով։

 **Աղյուսակ N 2**

**(վառելիքի բնական կորստի չափը տարողություններում մինչև 1 ամիս պահման ժամանակ**

**(կգ-ներով՝ 1 տոննա պահվող վառելիքի քանակի համար)**

|  |  |  |
| --- | --- | --- |
| **Տարողության տեսակը** | **Վառելիքի անվանումը** | **Բնական կորստի չափը** |
| **Տարողությունների ծավալը (մ3)** |
| **մինչև 700 (մ3)** | **700-1000 (մ3)** | **1000-2000 և ավելի (մ3)** |
| **Հոկտեմբերի 1-մարտի 31** | **Ապրիլի 1-սեպտեմբերի 30** | **Հոկտեմ-բերի 1-մարտի 31** | **Ապրիլի 1-սեպտեմբերի 30** | **Հոկտեմբերի 1-մարտի 31** | **Ապրիլի 1-սեպտեմբերի 30** |
| Վերգետնյա մետաղական | Ավտոմոբիլային բենզինի բոլոր տեսակներ.Ուղղակի թորված բենզին.գազային կայուն (գազային կոնդենսատից) բենզին | 0,50 | 1,49 | 0,39 | 1,34 | 0,16 | 0,56 |
| Վերգետնյա մետաղական պոնտոններով | Ավտոմոբիլային բենզինի բոլոր տեսակներ.Ուղղակի թորված բենզին.գազային կայուն (գազային կոնդենսատից) բենզին | 0,08 | 0,37 | 0,07 | 0,33 | 0,05 | 0,16 |
| Ստորգետնյա | Ավտոմոբիլային բենզինի բոլոր տեսակներ.Ուղղակի թորված բենզին.գազային կայուն (գազային կոնդենսատից) բենզին | 0,06 | 0,25 | 0,06 | 0,25 | 0,06 | 0,25 |

**Աղյուսակ 3 Բնական կորստի չափը տարողություններում մինչև 1 ամիս պահման ժամանակ**

**(կգ-ներով՝ 1 տոննա պահվող նավթամթերքի քանակի համար)**

|  |  |  |
| --- | --- | --- |
| **Տարողության տեսակը** | Վառելիքի անվանումը | **Բնական կորստի չափը** |
| **Հոկտեմբերի 1-մարտի 31** | **Ապրիլի 1-սեպտեմբերի 30** |
| Վերգետնյա մետաղական | Դիզելային վառելիք՝ մինուս 100 C-ից ցածր պղտորման (սառեցման) կամ զտման սահմանային ջերմաստիճանով | 0,07 | 0,08 |
| Դիզելային վառելիք՝ մինուս 100 C-ից բարձր պղտորման (սառեցման) կամ զտման սահմանային ջերմաստիճանովՄիջին և ցածր պտույտով դիզելային շարժիչային վառելիք  | 0,05 | 0,07  |
| Ստորգետնյա | Դիզելային վառելիք՝ մինուս 100 C-ից ցածր պղտորման (սառեցման) կամ զտման սահմանային ջերմաստիճանով | 0,04 | 0,04 |
| Դիզելային վառելիք՝ մինուս 100 C-ից բարձր պղտորման (սառեցման) կամ զտման սահմանային ջերմաստիճանովՄիջին և ցածր պտույտով դիզելային շարժիչային վառելիք | 0,01 | 0,01 |

**Աղյուսակ 4 - Վառելիքի բնական կորստի չափը տարողություններում 1 ամիս և ավելի պահման ժամանակ**

**(կգ-ներով՝ 1 տոննա պահվող վառելիքի քանակի համար, ամսական հաշվարկով)**

|  |  |  |
| --- | --- | --- |
| **Տարողության տեսակը** | Վառելիքի անվանումը | **Բնական կորստի չափը** |
| **Մինչև 700 (մ3)** | **700-****1000 (մ3)** | **1000-2000 և ավելի (մ3)** |
| **Հոկտեմ-բերի 1-մարտի 31** | **Ապրիլի 1-սեպտեմ-բերի 30** | **Հոկտեմ-բերի 1-մարտի 31** | **Ապրիլի 1-սեպտեմ-բերի 30**  | **Հոկտեմ-բերի 1-մարտի 31** | **Ապրիլի 1-սեպտեմբերի 30** |
| **Վերգետնյա մետաղական** | Ավտոմոբիլային բենզինի բոլոր տեսակներ.Ուղղակի թորված բենզին.գազային կայուն (գազայինկոնդենսատից) բենզին | 0,29 | 0,86 | 0,28 | 0,82 | 0,14 | 0,52 |
| Դիզելային վառելիք՝ մինուս 100 C-ից ցածր պղտորման (սառեցման) կամ զտման սահմանային ջերմաստիճանով | 0,01 | 0,05 | 0,01 | 0,05 | 0,01 | 0,05 |
| Դիզելային վառելիք՝ մինուս 100 C-ից բարձր պղտորման (սառեցման) կամ զտման սահմանային ջերմաստիճանովՄիջին և ցածր պտույտով դիզելային շարժիչային վառելիք | 0.04 |
| **Վերգետնյա մետաղական պոնտոններով** | Ավտոմոբիլային բենզինի բոլոր տեսակներ.Ուղղակի թորված բենզին.գազային կայուն (գազային կոնդենսատից) բենզին | 0,05 | 0,20 | 0,05 | 0,20 | 0,05 | 0,20 |
| **Ստորգետնյա** | Ավտոմոբիլային բենզինի բոլոր տեսակներ.Ուղղակի թորված բենզին.գազային կայուն (գազայինկոնդենսատից) բենզին | 0,10 | 0,10 | 0,10 | 0,10 | 0,10 | 0,10 |
| Դիզելային վառելիք՝ մինուս 100 C-ից ցածր պղտորման (սառեցման) կամ զտման սահմանային ջերմաստիճանով | 0,01 | 0,03 | 0,01 | 0,03 | 0,01 | 0,03 |
| Դիզելային վառելիք՝ մինուս 100 C-ից բարձր պղտորման (սառեցման) կամ զտման սահմանային ջերմաստիճանովՄիջին և ցածր պտույտով դիզելային շարժիչային վառելիք | 0,02 |

ԾԱՆՈԹՈւԹՅՈւՆ. Ստորգետնյա տարողություններ են համարվում այն երկաթբետոնե և պողպատե տարողությունները, որոնք գետնի մակերևութից 0.2 մ և ավելի խորությամբ են ծածկված:

|  |  |  |
| --- | --- | --- |
| Անվանումը | Էլևատորում | Պահեստում |
|  Ցորեն (գարի, հաճար, տարեկան) | 0.055 | 0.06 |

Աղյուսակ N 5

(տոկոսներով քանակության նկատմամբ)

**ՀԻՄՆԱՎՈՐՈՒՄ**

**«ՊԵՏԱԿԱՆ ՊԱՀՈՒՍՏԻ ՆՅՈՒԹԱԿԱՆ ԱՐԺԵՔՆԵՐԻ ՊԱՀՊԱՆՄԱՆ ԸՆԹԱՑՔՈՒՄ ԱՌԱՋԱՑՈՂ ԲՆԱԿԱՆ ԿՈՐՈՒՍՏՆԵՐԻ ՀԱՇՎԱՐԿՄԱՆ ԿԱՐԳԸ ԵՎ ՆՈՐՄԱՏԻՎՆԵՐԸ ՍԱՀՄԱՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտի անհրաժեշտությունը (նպատակը).**

Սույնով սահմանվում էպետական պահուստի նյութական արժեքներ հանդիսացող վառելիքի և պարենային ցորենի պահպանման ընթացքում առաջացող բնական կորուստների հաշվարկման կարգը և նորմատիվները։

Նախագծի ընդունումը պայմանավորված է «Նյութական պահուստի մասին» Հայաստանի Հանրապետության օրենքի 7-րդ հոդվածի 3-րդ մասի և ՀՀ վարչապետի 2020 թվականի ապրիլի 8-ի N 435-Ա որոշմամբ հաստատված «Նյութական պահուստի մասին» Հայաստանի Հանրապետության օրենքի կիրարկումն ապահովող միջոցառումների ցանկի 8-րդ կետի կատարմամբ։

Որոշման նախագծի նպատակն է սահմանել պետական պահուստի նյութական արժեք հանդիսացող վառելիքի և պարենային ցորենի պահպանման ընթացքում առաջացող բնական կորուստների հաշվարկման կարգը և նորմատիվները, չափերը՝ համապատասխանաբար ըստ անվանման, տարողության տեսակի (վերգետնյա, ստորգետնյա, պահեստային և էլևատորային), ծավալի և սեզոնայնության:

1. **Կարգավորման հարաբերությունների ներկա վիճակը և առկա խնդիրները.**

2020 թ․ մարտի 4-ին ընդունված «Նյութական պահուստի մասին» Հայաստանի Հանրապետության օրենքի (այսուհետ՝ Օրենք) 7-րդ հոդվածի 3-րդ մասով սահմանվել է Կառավարության կողմից սահմանել պետական պահուստի նյութական արժեքների պահպանման ընթացքում առաջացող բնական կորուստների հաշվարկման կարգը և նորմատիվները։ Օրենքի կիրարկումն ապահովելու համար մշակվել է ՀՀ վարչապետի 2020 թվականի ապրիլի 8-ի ««Նյութական պահուստի մասին» Հայաստանի Հանրապետության օրենքի կիրարկումն ապահովող միջոցառումների ցանկը հաստատելու մասին» N 435-Ա որոշումը (այսուհետ՝ Որոշում), որի Ցանկի 8-րդ կետով սահմանվել է **պ**ետական պահուստի նյութական արժեքների պահպանման ընթացքում առաջացող բնական կորուստների հաշվարկման կարգը և նորմատիվները սահմանելու միջոցառումը։ Օրենքի և Որոշման վերոնշյալ դրույթների կիրարկումն ապահովելու նպատակով մշակվել է սույն Նախագիծը։

Հաշվի առնելով այն հանգամանքը, որ դեռևս չի հաստատվել պետական պահուստի նյութական արժեքների անվանացանկը, ուստի Նախագծում պետական պահուստի նյութական արժեքներ են դիտարկվում վառելիքը և պարենային ցորենը, որի համար հիմք է հանդիսացել սույն թվականի օգոստոսի 12-ին ՀՀ արտակարգ իրավիճակների նախարարության N 42/10/4918-2020 գրությամբ ներկայացված կարծիքը (համաձայն որի ՀՀ վարչապետի 2020 թվականի ապրիլի 8-ի N 435-Ա որոշմամբ հաստատված Ցանկի 8-րդ կետով նախատեսված և մշակման ենթակա Նախագծում որպես պետական պահուստի նյութական արժեքներ են դիտարկվել դիզելային վառելիքը, ավտոմեքենաների բենզինը և պարենային ցորենը)։

# Նախագծի մշակման համար հիմք է հանդիսացել նաև ՀՀ կառավարության 2018 թվականի դեկտեմբերի 13-ի N 1467-Ն որոշման 8-րդ և 11-րդ հավելվածներով սահմանված դրույթները (մասնավորապես, վառելիքի և պարենային ցորենի պահպանման ընթացքում առաջացող բնական կորստի չափերի հաշվարկը) և ՀՍՏ 406-2021 «Նավթամթերք. Տեղափոխման (բեռնափոխադրման), ընդունման և բացթողման (բեռնաթափման, բեռնաբարձման) և պահման ժամանակ բնական կորուստներ. Կորուստների չափեր» ազգային ստանդարտը։

1. **Առկա խնդիրների առաջարկվող լուծումները.**

Նախագծով առաջարկվում է սահմանել պետական պահուստի նյութական արժեքներ հանդիսացող վառելիքի և պարենային ցորենի պահպանման ընթացքում առաջացած բնական կորուստների հաշվարկման կարգը և նորմատիվները, չափերը՝ ըստ անվանման, տարողության տեսակի (վերգետնյա, ստորգետնյա, պահեստային և էլևատորային), ծավալի և սեզոնայնության:

1. **Կարգավորման առարկան.**

Նախագծի կարգավորման առարկան պետական պահուստի նյութական արժեքներ հանդիսացող վառելիքի և պարենային ցորենի պահպանման ընթացքում առաջացած բնական կորուստների հաշվարկման կարգի և նորմատիվների սահմանումն է:

1. **Նախագծի մշակման գործընթացում ներգրավված ինստիտուտները և անձինք.**

 Նախագիծը մշակվել է ՀՀ էկոնոմիկայի նախարարության կողմից:

1. **Իրավական ակտի կիրառման դեպքում ակնկալվող արդյունքը.**

Նախագծի ընդունման արդյունքում կունենանք պետական պահուստի նյութական արժեքներ հանդիսացող վառելիքի և պարենային ցորենի պահպանման ընթացքում առաջացող բնական կորուստների հաշվարկման կարգ և նորմատիվներ:

**7․ Այլ տեղեկություններ․**

«Պետական պահուստի նյութական արժեքների պահպանման ընթացքում առաջացող բնական կորուստների հաշվարկման կարգը և նորմատիվները սահմանելու մասին» ՀՀ կառավարության որոշման նախագծի ընդունմամբ պետական բյուջեի եկամուտների նվազեցում կամ ծախսերի ավելացում չի ակնկալվում:

**ՀՀ ԷԿՈՆՈՄԻԿԱՅԻ ՆԱԽԱՐԱՐ ՎԱՀԱՆ ՔԵՐՈԲՅԱՆ**

**ԱՄՓՈՓԱԹԵՐԹ**

**«ՊԵՏԱԿԱՆ ՊԱՀՈՒՍՏԻ ՆՅՈՒԹԱԿԱՆ ԱՐԺԵՔՆԵՐԻ ՊԱՀՊԱՆՄԱՆ ԸՆԹԱՑՔՈՒՄ ԱՌԱՋԱՑՈՂ ԲՆԱԿԱՆ ԿՈՐՈՒՍՏՆԵՐԻ ՀԱՇՎԱՐԿՄԱՆ ԿԱՐԳԸ ԵՎ ՆՈՐՄԱՏԻՎՆԵՐԸ ՍԱՀՄԱՆԵԼՈՒ ՄԱՍԻՆ»**

 **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ արդարադատության նախարարություն** | 29-01-2021 թ․ |
| N /27.4/1338-2021 |
| Առաջարկություններ և դիտողություններ չկան |  |
| **2․ ՀՀ պետական եկամուտների կոմիտեի նախագահ** | 16-12-2020 թ․ |
| N 01/3-3/78747-2020 |
| «Պետական պահուստի նյութական արժեքների պահպանման ընթացքում առաջացող բնական կորուստների հաշվարկման կարգը և նորմատիվները սահմանելու մասին» ՀՀ կառավարության որոշման նախագծի վերաբերյալ հայտնում ենք հետևյալը:Որոշման նախագծին կից ներկայացված Հիմնավորման 2-րդ կետի համաձայն՝ նախագծի մշակման համար հիմք են հանդիսացել նաև ՀՀ կառավարության 13.12.2018թ. N1467-Ն որոշման 8-րդ և 11-րդ հավելվածներով սահմանված դրույթները (մասնավորապես, վառելիքի և պարենային ցորենի պահպանման ընթացքում առաջացող բնական կորստի չափերի հաշվարկը):ՀՀ կառավարության 13.12.2018թ. N1467-Ն որոշման N11 հավելվածով սահմանված բնական կորուստների չափերի «III. Նավթամթերքի տարողություններում պահպանման ընթացքում բնական կորուստների չափերը» բաժնի N6 և N7 աղյուսակների համաձայն՝ վերգետնյա մետաղական տարողությունում պահպանվող՝ մինուս 100C-ից բարձր պղտորման (սառեցման) կամ զտման սահմանային ջերմաստիճանով դիզելային վառելիքի, միջին և ցածր պտույտով դիզելային շարժիչային վառելիքի համար բնական կորստի չափը ամսական կտրվածքով սահմանված է 0,04 կգ՝ 1 տոննա պահպանվող նավթամթերքի քանակի համար, իսկ ստորգետնյա մետական տարողությունում վերջիններիս պահպանման ընթացքում առաջացող բնական կորստի չափը ամսական կտրվածքով սահմանված է 0,02 կգ (1 տոննա պահպանվող նավթամթերքի քանակի համար):  Հաշվի առնելով վերը նշվածը՝ հայտնում ենք, որ ՀՀ պետական եկամուտների կոմիտեն նպատակահարմար է գտնում ներկայացված նախագծով առաջարկվող՝ մինուս 100C-ից բարձր պղտորման (սառեցման) կամ զտման սահմանային ջերմաստիճանով դիզելային վառելիքը, միջին և ցածր պտույտով դիզելային շարժիչային վառելիքը վերգետնյա և ստորգետնյա մետական տարողություններում պահպանելու ընթացքում առաջացող բնական կորստի չափերը համապատասխանեցնել ՀՀ կառավարության 13.12.2018թ. N1467-Ն որոշման N11 հավելվածով սահմանված բնական կորուստների համապատասխան չափերի հետ: | **Ընդունվել է** |
| **3․ ՀՀ ազգային անվտանգության ծառայության տնօրեն** | **16-12-2020 թ.** |
| **N 20/1024** |
| Առաջարկություններ և դիտողություններ չկան: |  |
| **4․ ՀՀ ֆինանսների նախարար** | **15-12-2020 թ.** |
| **N 01/8-5/18663-2020** |
| Առաջարկություններ և դիտողություններ չկան: |  |
| **5․ Սննդամթերքի անվտանգության տեսչական մարմին** | **11-12-2020 թ**  |
| N **01/06.1/5/7438-2020** |
| Առաջարկություններ և դիտողություններ չկան: |  |
| **6․ ՀՀ արտակարգ իրավիճակների նախարարություն** | **18-12-2020թ****N 01/10.2/7288-2020** |
| ՀՀ վարչապետի 2020 թվականի ապրիլի 8-ի «Նյութական պահուստի մասին» Հայաստանի Հանրապետության օրենքի կիրարկումն ապահովող միջոցառումների ցանկը հաստատելու մասին» N 435–Ա որոշմամբ հաստատված Հավելվածի միջոցառումների ցանկի 8-րդ կետով սահմանված հանձնարարականի կատարումն ապահովելու նպատակով, ներկայացված «Պետական պահուստի նյութական արժեքների պահպանման ընթացքում առաջացող բնական կորուստների հաշվարկման կարգի և նորմատիվները սահմանելու մասին» ՀՀ կառավարության որոշման նախագծի վերաբերյալ հայտնում եմ, որ նախագծով ներկայացված կարգի վերաբերյալ արտակարգ իրավիճակների նախարարությունը դիտողություններ և առաջարկություններ չունի։Ինչ վերաբերում է պետական պահուստի նյութական արժեքների պահպանման ընթացքում առաջացող բնական կորուստների նորմատիվներին, ներկայումս գործող նորմատիվների շուրջ պարբերաբար առաջացող տարաձայնություններից խուսափելու նպատակով առաջարկում եմ կազմակերպել քննարկում շահագրգիռ պետական մարմինների՝ անվտանգության խորհրդի, իսկ անհրաժեշտության դեպքում նաև շուկայում գործող մասնավոր կազմակերպությունների ներկայացուցիչների մասնակցությամբ։ | **Ընդունվել է** |
| **7․ ՀՀ վարչապետի աշխատակազմի տեսչական մարմինների** **աշխատանքների համակարգման գրասենյակ**  | **12.02.2021թ**  |
| **N 1111/4038-21** |
| Առաջարկություններ և դիտողություններ չկան: |  |
| **8․ ՀՀ ԿԵ շուկայի վերահսկողության տեսչական մարմին** | **09-12-2020 թ**  |
| **N 01/13/1383-2020** |
| Առաջարկություններ և դիտողություններ չկան: |  |
| **9․ ՀՀ ԿԵ շուկայի վերահսկողության տեսչական մարմին**  | **09-12-2020 թ**  |
| **N 01/13/1383-2020** |
| Առաջարկություններ և դիտողություններ չկան: |  |
| **10․ ՀՀ պաշտպանության նախարար** | **17-12-2020թ․****N ՊՆ/510/4243-2020** |
|  2020 թվականի դեկտեմբերի 8-ի Ձեր N 01/14550-2020 գրությամբ ներկայացված «Պետական պահուստի նյութական արժեքների պահպանման ընթացքում առաջացող բնական կորուստների հաշվարկման կարգը և նորմատիվները սահմանելու մասին» Կառավարության որոշման նախագծի քննարկման արդյունքներով հայտնում եմ, որ որոշման նախագծում ներառված վառելիքի բնական կորստի չափերն անհամատեղելի են ՀՀ զինված ուժերի վառելիքաքսուքային նյութերի (այսուհետ՝ ՎՔՆ) պահպանման բազաներում ավտոբենզինի փաստացի կորուստների հետ, որի մասին բարձրաձայնվել է տարբեր խորհրդակցությունների ժամանակ։  ՀՀ ԶՈՒ տարողություններում պահպանվող ավտոբենզինի բնական կորուստը մի քանի անգամ գերազանցում է առաջարկվող նախագծով սահմանված նորմերը, ինչի մասին վկայում են Պաշտպանության նախարարի 2017թ. օգոստոսի 11-ի N 835 և 2019թ. հուլիսի 19-ի N 838 հրամաններով ստեղծված հանձնաժողովների աշխատանքների արդյունքները, ինչպես նաև ՎՔՆ պահպանման բազաներում երկար տարիներ աշխատող անձնակազմի տարիների փորձը։  Ավտոբենզինի բարձր ցնդելիությունը պայմանավորված է հետևյալ գործոններով.-եռման սկզբի ջերմաստիճանով, որը կանոնակարգված է եղել նախկինում, իսկ ներկայումս որևէ նորմատիվ ակտով չի կանոնակարգվում, ընդ որում նախկին ակտերով եռման սկզբի ջերմաստիճանը սահմանված է եղել 35ՕC-ից ոչ պակաս, իսկ ներկայիս Կ-5 դասի վառելիքի համար տվյալ ցուցանիշը փաստացի սկսվում է 30ՕC-ից,- նավթամթերքում հագեցած գոլորշիների ճնշմամբ և գոլորշիների խցանման ինդեքսով, որոնց մասով լաբորատոր հետազոտություններ չեն իրականացվել և չեն համեմատվել նախկինի հետ, ընդ որում գոլորշիների խցանման ինդեքսով է որոշվում ցնդելիության ցուցանիշը, -նավթամթերքում առկա թեթև ֆրակցիաների տեսակներով և վերջիններիս տեսակից ու քանակներից կախված փաստացի ազդեցությամբ ցնդելիության վրա, քանի որ ներկայումս ներկրվող Կ 5 դասի ավտոբենզինի բաղադրությունն ունի համեմատաբար ավելի թեթև ֆրակցիոն կազմ, - ներկրվող ավտոբենզինի տեսակով, այսինքն՝ նախատեսված է այն շոգ, թե չափավոր (умеренный), կլիմայական գոտում գտնվող երկրների համար։  Տարողությունների թերի լցավորման հետևանքով առաջանում են գազային գոլորշիներ, որոնք իրենց հերթին հագեցնում են ցնդման պատճառով կորուստների ավելացման։ Մասնավորապես՝ տարողության 90% լցավորման դեպքում ցնդելիությունը կազմում է՝ մոտ 0.6%, 70-80% լցավորման դեպքում՝ մոտ 1.6%, 30-40% լցավորման դեպքում՝ մոտ 9.6%: Անհրաժեշտ է հաշվի առնել ՀՀ տարածքում առկա բնակլիմայական խիստ տարբեր գոտիները, որոնցում տեղակայված են ՎՔՆ պահ-պանման բազաները, ինչպես նաև պահպանման տարողությունների պատերի հաստությունն ու շահագործման ժամկետները (շահագործման ժամկետների գերազանցմամբ) և, անվտանգության խնդիրներից ելնելով, տարողությունների թերի լցավորումը։  2008 թվականից ԶՈՒ ՎՔՆ բազաներում պահպանվում է պետպահուստի վառելիքը, որը ամրակցվել է ՀՀ արտակարգ իրավիճակների նախարարությանը, սակայն շարունակվել է պահպանվել ԶՈՒ ՎՔՆ բազաներում։ Այդ վառելիքի թարմացումն իրականացվում է ՊՆ կարիքների համար ձեռք բերվող ընթացիկ պաշարի վառելիքի հաշվին, բնական կորուստի վերականգնումը ևս կատարվում է ՊՆ կարիքների ձեռք բերվող ընթացիկ պաշարի վառելիքի հաշվին՝ վերադաս հրամանատարության որոշմամբ։  Հաշվի առնելով վերոգրյալը, ինչպես նաև այն հանգամանքը, որ որոշման նախագծում նախատեսված ցուցանիշների համար հիմք են վերցված ՌԴ-ի, Բելառուսի, Ղազախստանի Հանրապետություններում գործող նմանօրինակ նորմերը, սակայն այդ պետությունները և ՀՀ-ն նույն բնակլիմայական պայմաններում չեն գտնվում՝ կից ուղարկվում է ԶՈՒ գլխավոր շտաբի կողմից մշակված վառելիքի բնական կորուստների հաշվարկման կարգի և չափերի նախագիծը։ | **Մասամբ է ընդունվել**ՀՀ ՊՆ-ի կողմից ներկայացված պարզաբանումները և հիմնավորումները քննարկվել են նաև ՀՀ կառավարության 2018 թվականի դեկտեմբերի 13-ի N 1467-Ն որոշման 11-րդ հավելվածի նախագծային փուլում։ Որպես ապացուցողական հիմք նախատեսվել էր վառելիքի կորստի հաշվարկման ազգային ստանդարտի մշակումը։ Ստեղծվել էր վառելիքի կորուստների սահմանման ստանդարտի մշակման տեխնիկական հանձնաժողով, որի կողմից մշակվել և մինչ օրս քննարկման փուլում է ազգային ստանդարտը՝ ՊՆ-ի կողմից անհամաձայնություն ների պատճառով։ ՀՀ կառավարության նշյալ որոշման 11-րդ հավելվածը նախագծային փուլում մշակելիս հաշվի են առնվել բոլոր փաստերը, այդ թվում և ՀՀ բնակլիմայական պայմաններին մոտ բնակլիմայական պայմանները։ Ինչ վերաբերում է ավտոբենզինի բարձր ցնդելիության կարգավորմանը, ապա այն առաջանում է 500 C-ից բարձր ջերմաստիճանային պայմաններում։ ՊՆ կարծիքը չի կարող ընդունվել, քանի որ հակասում է «Հարկման բազայի որոշման նպատակով համախառն եկամտից նվազեցվող գույքի բնական կորուստների չափերը սահմանելու մասին» ՀՀ կառավարության 2018 թվականի դեկտեմբերի 13-ի N 1467-Ն որոշման դրույթներին։ Չի կարող միևնույն արտադրանքի պահպանման ընթացքում այլ ցուցանիշներ լինեն հարկման նպատակով կամ պետական պահուստի նյութական արժեքների պահպանման նպատակով։ Նախագծով նախատեսվել են փոփոխություններ ՀՍՏ 406-2021 «Նավթամթերք. Տեղափոխման (բեռնափոխադրման), ընդունման և բացթողման (բեռնաթափման, բեռնաբարձման) և պահման ժամանակ բնական կորուստներ. Կորուստների չափեր» ազգային ստանդարտով վառելիքի որոշակի տեսակների համար նախատեսված չափաքանակներին համապատասխան։  |
| **11․ ՀՀ առողջապահության նախարար** | **14-12-2020 թ․**  |
| **N ԱԹ/16/27783-2020** |
| Առաջարկություններ և դիտողություններ չկան: |  |
| **12․ ՀՀ տարածքային կառավարման և ենթակառուցվածքների նախարարություն** | **15-12-2020 թ․**  |
| **N ՍՊ//35187-2020** |
|  Պետական պահուստի նյութական արժեքների պահպանման ընթացքում առաջացող բնական կորուստների հաշվարկման կարգը և նորմատիվները սահմանելու մասին Հայաստանի Հանրապետության կառավարության որոշման նախագծի (ստորև՝ Նախագիծ) վերաբերյալ դիտողություններ և առաջարկություններ չունենք: Միաժամանակ առաջարկում ենք՝ 1. Նախագծի հավելվածի 2-րդ կետում Դիզելային վառելիքի, ավտոմոբիլային բենզինի (այսուհետ՝ վառելիք) արտահայտության կրճատ անվանումը կիրառել Նախագծի հավելվածի 1-ին կետում՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 21-րդ հոդվածի 4-րդ մասի պահանջը, հետևաբար Նախագծի հավելվածի 2-րդ գլխի վերնագիրը նույնպես ենթակա է վերախմբագրման:2. Նախագծի հավելվածի 8-րդ կետում «ներկայացված» բառից հետո լրացնել «բնական» բառով: | **Ընդունվել է** |